rlitschk/wikidir huggingface dataset:
Osdörp (hoochdüütsch Osdorf) is een Stadtdeel vun de Stadt Hamborg un is in’n Bezirk Altno. In Osdörp gifft dat ok noch den Osdörper Born de to Osdörp tohöört - ene Hoochhuussiedlung. Hamborger Stadtdelen Altno: Altno-Ooltstadt | Altno-Noord | Bohrenfeld | Blanknees | Groot Flottbeek | Iserbrook | Lurup | Neensteden | Osdörp | Othmarschen | Ottensen | Rissen | Steernschanz | Sülldörp Bardörp: Allermeuh | Bardörp | Billwarder | Corslak | Karkwarder | Lohbrüch | Moorfleet | Neeallermeuh | Neegamm | Oolgamm | Osswarder | Reitbrook | Spodenland | Totenbarg Eimbüddel: Eidelsteed | Eimbüddel | Harvstehuud | Hogeluft-West | Looksteed | Niendörp | Rothenboom | Snelsen | Stellingen Hamborg-Mitt: Billbrook | Billsteed | Borgfeld | Finkwarder | HobenCity | Hamborg-Ooltstadt | Hamm | Hammerbrook | Hoorn | Lütt Grasbrook | Neestadt | Neewark | Rodenborgsoort | Steenwarder | St. Georg | St. Pauli | Veddel | Waltershoff | Willemsborg Hamborg-Noord: Alsterdörp | Barmbeek-Noord | Barmbeek-Süüd | Dulsbarg | Eppendörp | Fuhlsbüddel | Groot Bossel | Hogeluft-Oost | Hogenfell | Langenhoorn | Ohlsdörp | Ulenhorst | Winterhuud Horborg: Oolwarder | Cranz | Eißendörp | Francop | Goot Moor | Horborg | Huusbrook | Heimfeld | Langenbeek | Marmstörp | Moorborg |
Disse Artikel is man blots en Stubben. Du kannst Wikipedia helpen un em verbetern. Scheenfeld is ene Stadt in’n Süden vun’t düütsche Bundsland Sleswig-Holsteen. Scheenfeld liggt in’n Kreis Pinnbarg. In’n Süden vun Scheenfeld is all nich mehr Sleswig-Holsteen, dor is de Stadt Hamborg. Scheenfeld (Kreis Pinnbarg). Mehr Biller, Videos oder Audiodateien to’t Thema gifft dat bi Wikimedia Commons. Stadt Schenefeld Gemenen un Städer in den Kreis Pinnbarg Appen | Barmsteed | Bevern | Bilsen | Bokel | Bookholt-Hanredder | Bossel-Hohenroden | Brann-Hörnerkarken | Bullenkuhen | Bönningsteed | Ellerbeek | Ellerhoop | Elmshoorn | Groot Offenseet-Aspern | Groten Noordinn | Haidgraven | Halstenbeek | Haselau | Haslo | Heed | Heist | Helgoland | Hemdingen | Heteln | Holm | Kummerfeld | Kölln-Reisiek | Lutzhoorn | Lütt Noordinn | Lütt Offenseth-Sparrshoop | Mooreeg | Neendiek | Oosterhoorn | Pinnbarg | Prisdörp | Quickborn | Raa-Besenbeek | Rellen | Scheenfeld | Seestermüh | Seeth-Eekholt | Tangsteed | Torneesch | Uetersen | Wedel | Westerhoorn
De Welster is en negen Kilometer langen Beek in de Samtgemeen Land Hadeln in’n Noorden von Neddersassen, de von links rin’e Mehm flütt. De Born liggt an dat Westerenn von de Lee un de Beek flütt denn na Oosten to langs de Straten K 10 (Cuxhobener Straat) un L 118 ( Oterndörper Straat un Katthusen). Op’n Weg nimmt he dat Water von en Reeg Wettern op. De Beek münnt bi Neenkarken (na Katthüserdeel to) rin’e Mehm. De Mehm sülvs münnt denn bi Oterndörp in’e Elv. Welster. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:53° 47′ N, 8° 53′ O
Beekdörp betekent Beekdörp, Oort in de Gemeen Beekdörp in’n Landkreis Stood, Neddersassen, Beekdörp, Gemeen in’n Kreis Steenborg, Sleswig-Holsteen. Kiek ok bi: Bääkdörp. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Krummendiek betekent Krummendiek, Gemeen in’n Landkreis Stood, Neddersassen, Krummendiek, Gemeen in’n Kreis Steenborg, Sleswig-Holsteen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dario Fo [ˈdaːrjo ˈfɔ] (* 24. März 1926 in Sangiano; † 13. Oktober 2016 in Mailand) weer en italieensch Theaterschriever, Regisseur, Bühnenbildner, Komponist, Verteller, Satiriker un Schauspeler. He de Methoden vun de Commedia dell’arte weer upnommen. 1997 wurr he mit den Nobelpries för Literatur uttekent. Dario Fo hett 1954 de Schauspelerin un latere politische Aktivistin Franca Rame (1929–2013) heiraadt, mit de he ok künstlerisch eng tosommenarbeit hett. Fo sien Vader weer Bahnhoffsvörsteher, Amateurschauspeler un Sozialist. De Familie muss faken umtrecken, wiel de Vader faken versett wurr. Dat Geschichtenvertellen hett de jung Dario vun sien Grootvader vun Moders Siet, en Fischer un Glasblaser, lehrt. 1940 truck Dario Fo nah Mailand, um an de „Kunsthoochschool e Brera“ to studeeren. De Tweete Weltkrieg keem dortüschen. De Familie vun Fo weer in' antifaschistischen Wedderstand aktiv, un he hett sien Vader hulpen, Flüchtlinge un Deserteure in de Swiez to schmuggeln. En Rekruteeren dör de Truppen vun Salò kunn he nich dorvanloopen, so dat he Liddmaat vun dat Bataillon Azzuro vun de Fallschermjäger vun de Repubblica Sociale Italiana wurr. En Deelnahm an en „Aktschoon“ vun disse Brigade in dat Johr 1944 in' Val Cannobina westlich vun den Lago Maggiore kunn Fo in en Gerichtsverfohren in dat
Westermoor betekent Westermoor, Gemeen in’n Kreis Steenborg, Sleswig-Holsteen, Westermoor, Oort in de Gemeen Wingst in’n Landkreis Cuxhoben, Neddersassen, Westermoor (nu Köstersweg), Oort in de Gemeen Cuxhoben in’n Landkreis Cuxhoben, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Francis Louis Sperry (* 22. Oktober 1861 in Talmadge, Ohio; † 17. April 1906) weer en US-amerikaansch Chemiker. Nah hüm wurr dat Mineral Sperrylith nömmt, dat he wiels sien Tätigkeit för de Firma „Canadian Copper Company“ 1889 in de Vermilion Mine dicht bi Denison Township (Greater Sudbury) identifizeeren dee. Opdeckt wurr dat Mineral 1888 vun en Grupp vun Minenarbeiter, de den Fund denn an Sperry to’n Ünnersöken schickt hemm. De Öllern vun Francis Louis Sperry weern Ira Panel Sperry un Clarissa Carlton. He sülvst weer verheiraadt mit Margaret Beaton un harr mit hör twee Kinner. [1] Sperrylite, mindat.org, afropen an‘ 23. November 2016 [2] Vermilion Mine, Denison Township, Sudbury District, Ontario, Canada, mindat.org van‘ 26. Oktober 2016, afropen an‘ 23. November 2016 D.L. Buchanan: Platinum-Group Element Exploration, Verlag Elsevier, 2012 ISBN=9780444597151, Siet 8 [3], Francis L Sperry, afropen an‘ 23. November 2016
Harm Weber jun. (* 17. Mai 1928 in Warsingsfehn; † 22. Juli 2015) weer en düütsch Politiker (SPD). He weer Landdagsafordneter vun Neddersassen un Landraat in den Landkreis Leer. Harm Weber weer in’ Tweeten Weltkrieg as Luftwappenhülp in Willemshaven insett. Nah sien Abitur an dat Ubbo-Emmius-Gymnasium in Leer hett he en koopmännisch Utbillen maakt un weer dornah ok lang Johren as Eenzelhannelskoopmann tätig. Van 1962 bit 1976 weer he Angestellter in verscheeden Versekerungs- un Bankünnernehmen. Buterdem weer he tietwies as ehrenamtlich Verwaltensrichter tätig. He weer verheiraadt und harr twee Kinner, dorünner den aktuellen (2015) Landraat vun den Landkreis Auerk, Harm-Uwe Weber. An’ 16. Mai 2008, een Dag vör sien 80. Gebortsdag, wurr he in en Festakt in dat Raathuus to’ Ehrenbörgermeester vun de Gemeend Moormerland nömmt. Weber weer siet 1948 Liddmaat vun de SPD un siet 1956 Liddmaat in’ Raat vun de Gemeend Warsingsfehn. Van 1969 bit 1972 weer he Börgermeester vun de Gemeend Warsingsfehn, en Amt, dat all sien Vader Harm Weber sen. inneharr. Nahdem Warsingsfehn 1973 in de nee grünnd Gemeend Moormerland upgahn weer, wurr he tonächst interimsmäßig deren Börgermeester. In dat sülvig Johr wurr he to’n Börgermeester vun de Gemeend Moormerland wählt; dat Amt harr he bit
Jiřina Pelcová, borene Adamičková (* 22. November 1969 in Jablonec nad Nisou, Tschechoslowakei) is en ehmalge tschechische Biathletin. Nah de groot Dominanz vun de norweegsch Biathletinnen in' Weltcup as ok de sowjeetschen Biathletinnen bi Weltmeesterschapen in de 1980er-Johren wunn Adamičková in de Saison 1989/90 för de Tschechoslowakei unverwacht den Gesamtweltcup vör de Norwegerin Anne Elvebakk un de Russin Jelena Golowina. Bit hüüd is dat de eenzig Platzeeren vun en Tschechin ünner de best dree Athleten vun de Gesamtwertung. De eerste Spood vun hör Karriere gelung Adamičková all een Saison vörher, as se mit de tschechoslowaaksch Staffel bi de Weltmeesterschapen 1989 de Bronzemedaille wunn. Bi de Olympisch Winterspelen 1992 in Albertville reck Adamičková mit den fievten Platz in dat Sprintrennen hör best Eenzelergevnis bi en Grootveranstalten. Bi de as Weltmeesterschap utdragen nichtolympisch Mannschapsrennen hett se 1992 hör tweet Bronzemedaille nah 1989 haalt. Gemeensam mit Jana Kulhavá, Iveta Knížková un Eva Háková wunn Adamičková bi de Weltmeesterschapen 1993 de Goldmedaille in dat Staffelrennen. Dat weer dat eerste Mal, dat de Goldmedaille in't Staffelrennen nich an de Sowjetunion gung, de nah den politischen Zerfall nich mehr an' Start weer un deren Nahfolgeteam Russland de Bronzemedaille wunn. De Sieg in dat Staffelrennen weer de
Gioachino Antonio Rossini (ok Gioacchino, [dʒoaˈkiːno anˈtɔːnjo rosˈsiːni]; * 29. Februar 1792 in Pesaro; † 13. November 1868 in Paris-Passy) weer en italieensch Komponist. He gellt as en vun de bedüüdenst Opernkomponisten vun den Belcanto; sien Opern Il barbiere di Siviglia („Der Barbier von Sevilla“) un La Cenerentola („Aschenputtel“) hörrn weltwiet to dat Standardrepertoire vun de Opernhüüs. Gioachino Rossini weer de eenzige Söhn ut de Ehe vun den Hornisten Giuseppe Rossini (1758–1839) mit de Singerin Anna Rossini borene Guidarini (1771–1827). Eegentlich wurr de Söhn noch an den Dag vun sien Gebort in Pesaro up de Naam Giovacchino döfft, doch bekannt wurr sien Naam ahn „v“, un Rossini sülvst schreev hüm meest dörgahns as Gioachino, weshalb ok disse wenig begäng Naamensform hüüd allgemeen vun de Musikwetenschap bruukt wurrd. As Kind hett Rossini Vigelien un Cembalo to spelen lehrt, buterdem harr he en good Gesangsstimm. Sien Moder hett aber energisch den Vörslag vun hör Bröer aflehnt, de Sopranstimm vun hör Kind as Singerkastrat to bewohren, worför hör Rossini later dankbar war. As di Familie 1802 nah Lugo truck, hett Gioachino Rossini de Bekanntschap mit den wohlhebben Giuseppe Malerbi maakt, vun de en nahhollen Infloot utgung. In de Bökeree vun Malerbi hett Rossini
Denise Michelle Crosby (* 24. November 1957 in Hollywood, Kalifornien) is en US-amerikaansche Schauspelersche un ehmolig Model. Denise Crosby is de Enkelsche vun Bing Crosby. Enn vun de 1970er Johren an, harr se lütte Nevenrullen in Filmprodukschonen, so as 1979 in 10 oder 1982 in 48 Hours. Internatschonal bekannt worrn is se mit ehr Rull as Sekerheitsbaas’sche Tasha Yar in de Star-Trek-Feernsehreeg Star Trek: The Next Generation, se se aver nich lang speelt hett. Na de Reeg hett se en Hööftrull in den Horrorfilm Pet Sematary speelt, man dorna weer se blots af un an noch in Nevenrullen oder Gastoptreden to sehn. 1997 hett Crosby den Dokumentarfilm Trekkies maakt, de sik mit dat Phänomen Star Trek an sik un mit de Fans ut’nanner setten de. Dorvun geev dat in’n Sommer 2004 en tweeten Deel ünner den Titel Trekkies 2. Crosby weer vun 1983 bit 1990 mit den Speelbaas un Schauspeler Geoffrey Edwards verheiraat. In tweete Eh is se siet 1995 mit Ken Sylk verheiraat. In’n Juni 1998 is ehr Söhn boren worrn. Denise Crosby. Mehr Biller, Videos oder Audiodateien to’t Thema gifft dat bi Wikimedia Commons. Denise Crosby in de Internet Movie Database (engelsch) Denise Crosby bi filmreference.com (engelsch) Normdaten:
Claudius Peters (CP) is en Maschinenbo-Ünnernehmen ut Buxthu mit üm un bi 400 Lüüd in Lohn. Siet 2002 höört Claudius Peters to de Ünnernehmensgrupp Langley Holdings ut Grootbritannien. CP stellt Lagerplätz, pneumaatsche Förderanlagen, Zementsilos, Aluminiumsilos, Klinkerköhlers, Mahlanlagen för Mineralien, Köhlen un Gips, Gipshomogeniserer un -Köhlers, Packanlagen un Schüttgoodtechnik för Scheep, Aluminium un Köhlen her. Dat Ünnernehmen is 1906 von Claudius Peters (1875-1957) in Hamborg grünnt worrn. Dat weer toeerst europääschen Generalvertreder för Möhlen un Pumpen för de Zementindustrie von de Firma Fuller Lehigh. 1920 tüht CP mit siene Büros in’n Wallhoff an’n Klockegeterwall. 1933 is dat Ünnernehmen en Aktiensellschop worrn. To de Andeelseegners hett denn ok de Babcock-Grupp höört. 1952 hett dat Ünnernehmen en Fabrik in de Liebigstraat in Billbrook apenmaakt un 1954 de Maschinenfabrik Eest in Buxthu. 1966 is CP in Bürorüüm in de City Noord ümtagen. 1975 is ut de Maschinenfabrik Eest de Claudius Peters Este GmbH worrn un en groten Deel von de Produkschoon is von Hamborg na Buxthu verlagert worrn. 1988 is dat Ünnernehmen denn kumplett von Hamborg na Buxthu leggt worrn. 1980 hett Claudius Peters toeerst anfungen, ok för de Airbus Industrie Delen to boon. Dat Ünnernehmen boot vondaag Stringers för de Airbus-Flegers. 1994 hett
Werner Karl von Haeften [['haftn]] (* 9. Oktober 1908 in Berlin; † 21. Juli 1944 Berlin-Tiergarten) weer en düütsch Jurist, Offizier un Wedderstandskämper gegen den Natschonalsozialismus. Werner von Haeften wurr as Söhn vun den Offizier un Präsidenten vun dat Rieksarchiv, Hans von Haeften un de sien Fru Agnes (borene von Brauchitsch) boren. Sien Geschwister weern Elisabeth und Hans Bernd (1905–1944). Nah dat Abitur hett he Rechtswetenschapen in Berlin un Paris studeert. Nah sien Eerst Staatsexamen 1931 un dat Tweet Staatsexamen 1934 is he tonächst as Assessor in de Rechtsafdeelen vun de 'Deutsche Rentenbank Kreditanstalt' in Berlin intreeden, wo he de landwertschapliche Schuldenregelung nah dat Hugenberg-Gesett van 1933 bearbeiten dee. 1937 wurr he to'n Dezernenten vun de Rechtsafdeelen nömmt. Latestens in' Oktober 1938 is he as Syndikus to de traditschoonsriek Hamborger Privatbank M.M.Warburg & Co wesselt. De Familie Warburg hörr siet längere Tiet to de engeren Bekannten vun de Familie von Haeften; Werner sien Vader Hans von Haeften harr Max Warburg 1918 kennen lehrt, as de hüm to de Verhandlungen mit den amerikaanschen Präsidenten begleiten dee. To'n Anfang vun den Tweeten Weltkriegs wurr de Oberleutnant vun de Reserve von Haeften as Infanterietoogführer an de Ostfront insett. Nah en in Russland erleeden
De Peugeot Typ 27 is en fröh Automodell vun den franzööschen Automobilhersteller Peugeot, vun dat van 1899 bit 1902 in dat Wark Audincourt 29 Stück produzeert wurrn. De Fohrtüüch harrn en Tweezylinder-Veertaktmotor ut eegen Fertigung, de in dat Heck liggend över en Kett de Achterrööd andrieven dee. De Motor hett tüschen 7 un 8 PS harrt. Bi en Radstand vun 205 cm bedroog de Fohrtüüchlängt 310 cm un de Fohrtüüchhööcht 190 cm. De Karosserieform Landaulet hett Platz för dree Personen boden. Wolfgang Schmarbeck: Alle Peugeot Automobile 1890–1990. Motorbuch-Verlag. Stuttgart 1990. ISBN 3-613-01351-7
Kauko Kalevi Huuskonen (* 21. April 1932 in Vesanto; † 7. Januar 1999) weer en finnisch Biathlet. He wurr bi de darte Biathlonweltmeesterschapen 1961 in Umeå Weltmeester över 20 Kilometer. De finnisch Biathlonstaffel in de Besetten Paavo Repo, Antti Tyrväinen un Huuskonen wunn ok, man weer de Staffelwettbewarf noch nich offiziell Bestanddeel vun de Weltmeesterschap. Bi de Biathlon-Weltmeesterschapen 1962 in dat finnisch Hämeenlinna keem Huuskonen up den achten Platz, in den immer noch inoffiziellen Staffelwettbewarf keemen Tyrväinen, Hannu Posti un Kuustonen up den tweeten Platz achter de sowjeetsch Staffel. WM-Ergevnisse
John Sherwood de Lancie, Jr. (* 20. März 1948 in Philadelphia, Pennsylvania) is en US-amerikaanschen Schauspeler. de Lancie hett de Kent State University besöcht un en Stipendium för Juilliard wunnen. Sien Vadder hett lange Johren as Solist Oboe speelt bi dat Philadelphia Orchestra. Siet 1975 arbeit de Lancie as Schauspeler un hett ünner annern in Filmen mitspeelt as Legacy, The Thorn Birds, oder The Hand That Rocks the Cradle, man ok in Regen as The Six Million Dollar Man, Nero Wolfe, oder MacGyver. Bekannt worrn is he aver vör allen dör sien Rull Q in dat Star-Trek-Universum. De Rull hett he in verschedene vun de Regen speelt. Tosamen mit Leonard Nimoy harr de Lancie en Produkschoonsfirma mit den Naam Alien Voices, de Science-Fiction-Höörspelen produzeert hett. Butendem is he ok de künstlerische Direkter vun L. A. Works un besitt ok en egen Schauspeelstudio in Los Angeles, woneem he an’t South Coast Conservatory Nawassschauspelers ünnerricht hett. Tosamen mit den Schriever Peter David hett he den Roman I, Q (dt.: Ich, Q) schreven, de ut de Sicht vun sien Star-Trek-Rull schreven is. Privat is de Lancie mit de Schauspelersche Marnie Mosiman verheiraat, de bi Star Trek: The Next Generation ok en Gastrull speelt
Ingrid Landmark Tandrevold (* 23. September 1996 in Bærum) is en norweegsch Biathletin. Ingrid Landmark Tandrevold leevt in Oslo un hör Vereen is Fossum IF. Traineert wurrd se vun Roger Grubben un Hans Anton Bjørndalen. Se is en vun de ganz wenigen Lüüd, de mit links scheeten deiht. Bi den Biathlon-Juniorenweltmeesterschapen 2015 in Minsk as ok 2016 in Cheile Gradistei wunn se insgesamt fiev Medaillen, dorvan eenmal Gold in de Verfolgung un Gold mit de Staffel. Hör eersten Insatz bi de Senioren kreeg se 2016 bi den Biathlon-Europameesterschapen in dat russisch Tjumen, de in' Rahmen vun den IBU-Cup utdragen wurrn. All in dat eerst Rennen, de Single-Mixed-Staffel, wunn se gemeensam mit Vetle Sjåstad Christiansen de Bronzemedaille. Nah en 15. Platz in' Sprint hett se sück in de Verfolgung mit de best Looptiet vun dat ganze Feld un dree Scheetfehlern wiet nah vörn arbeit un stunn an' Enn' up dat Podium. Se hett sück dorbi in' Teelsprint Anastassija Sagoruiko dörsett un wunn de Bronzemedaille. Wegen hör good Leistungen hett se sück denn ok för den Massenstart qualifizeert, de se ok up den darten Platz afsluuten kunn. Ok hier wunn se knapp gegen Sagoruiko un deren Teamkameradin Olga Jakuschowa. Nahdem hör Vereenskollegin
Eva Háková (* as Eva Burešová am 8. Juli 1969 in Karlovy Vary, Tschechoslowakei) is en ehmalge tschechische un tovör tschechoslowaaksch Biathletin. Se hett an dree Olympisch Winterspelen un söss Biathlon-Weltmeesterschapen deelnommen. Eva Háková, verheiraadt Sportlehrerin ut Horní Branná, bedreev siet 1988 Biathlon un se is för den Vereen SKP Jablonex start. En eersten Spood reck se noch ünner hör Gebortsnaam Burešová startend bi de Weltmeesterschapen 1989 in Feistritz an der Drau, wo se an de Siet vun Renata Novotná un Jiřina Adamičková de Bronzemedaille mit de Staffel wunn. Mit de Mannschap, to de noch Jana Kulhavá hörrn dee, keem se up den söbenten Platz. Siet Anfang vun de 1990er Johren hörr se noch för de Tschechoslowakei startend to de Weltspitze in' Biathlon. So wunn se bi de Biathlon-Weltmeesterschapen 1992, bi de de nich olympisch Mannschaps-Wettkamp utdragen wurr, gemeensam mit Gabriela Suvová, Jana Kulhavá un Jiřina Adamičková de Bronzemedaille achter de Teams ut Düütschland un de GUS. Ok de Saison 1992/93 fung sportlich spoodriek an. Glieks in dat eerste Saisonrennen reck se den 2. Platz in't Eenzel achter Anne Briand in Pokljuka. Dat weer ok hör best Ergevnis in' Weltcup. Dornah geev dat noch dree wiedere Ergevnisse ünner de best
Arnd Peiffer (* 18. März 1987 in Wulfenbüttel) is en düütsch Biathlet. Arnd Peiffer kummt ut Clausthal-Zellerfeld un sien Vereen is de WSV Clausthal-Zellerfeld. Den eersten internatschonalen Upträe harr Peiffer in' Dezember 2007, as he bi den Europacup vun de Junioren in' Eenzel Platz 15 belegg un bi den dorup folgen Sprint all sien eersten Sieg halen kunn. In Langdorf-Arbersee gelung hüm en wiedere Sprintsieg in' Januar 2008. De Hööchtpunkt vun de Saison wurrn för hüm de Juniorenweltmeisterschaften in Ruhpolding, bi de he twee Bronzemedaillen winnen kunn, in' Sprint achter Anton Schipulin un Florian Graf un mit de Staffel in de Besetten Simon Schempp, Manuel Müller, Peiffer un Florian Graf. To dat Enn' vun de Saison kreeg he sien eerste Insätze in den Europacup un kunn in Cesana (San Sicario) all gliek ünner de Top-Ten lannen. In de Saison 2008/09 wurr Peiffer in den Natschonalmannschaps-B-Kader in de Lehrgangsgrupp Ib instuuft un in' IBU-Cup insett. All bi de eerste Statschoon in Idre schaff he in' Sprint en veerten Rang un kunn in Obertilliach bi de tweet Veranstaltung in' IBU-Cup ebenfalls in' Sprint as Dart sien eersten Podestplatz fiern. Dat gliek Ergevnis in Martell un en veert Platz in de ansluuten Verfolgung
Grete (ok Greta, Greth, Greetke, Gretje oder Gretjen) is een plattdüütschen Vörnaam för Deerns. Grete is een korte Form vun den Naam Margarethe. Düsse Naam kümmt ut dat greeksche Woort μαργαρίτης (margarites). Dat bedutt Parl. In Noorddüütschland weer dat ganz begäng, lange Naams af to körten un so is dor denn Grete vun wurrn. Faken hefft de Lüde in verleden Tieden Suffixen an de korten Formen vun de Naams anbackt. Dat döen se, vunwegen dat se dor een Smusenaam för lüttje Kinner vun maken wollen. Dor hefft se denn Anbacksels to'n lüttjer maken (Diminutiven) achteranföögt. So'n Anbacksels weeren de Suffixen -ike, -ke, -tjen un -tje. Up düsse Aart keemen de Naams Greetke, Gretje un Gretjen tostannen. Dat dücht, as wenn dat Anbacksel -ke öller weer as de annern, oder as wenn de Anbacksels -tje un -tjen vun Holland un vun Oostfreesland her nah de annern plattdüütschen Länner henkamen sünd. All düsse Formen vun den Naam Grete bedüüt nu so veel, as Lüttje Grete. Dat hett nu wedder soveel, as Lüttje Parl. List vun plattdüütsche Vörnaams Wofaken un woneem de Vörnaam in Düütschland vörkummt: Grete, Greta, Greth, Greetke, Gretje, Gretjen
De 9. Biathlon-Weltmeesterschapen funnen 1969 in den poolschen Wintersportoort Zakopane statt. Datum: 27. Februar Datum: 2. März DDR-Tageszeitung Neues Deutschland, Utgaav van‘ 2. März 1969, Eenzelergevnisse DDR-Sportzeitung Deutsches Sportecho, Utgaav van‘ 3. März 1969, Staffelergevnisse
Pierre Béghin (* 6. April 1951 in Rotterdam; † 11. Oktober 1992, Annapurna), weer en franzöösch Bargstieger. Pierre Béghin weer de Söhn vun den Ingenieur Henri Béghin un hett sülvst dat Ingenieursdiplom 1974 in Saint-Étienne maakt. Tosommen mit Jean-Christophe Lafaille hett he 1992 versöcht, de Süüdwand vun de Annapurna in’ Alpinstil to bestiegen. Béghin is bi dissen Versöök to Dood kommen. François Carrel, Pierre Béghin L'homme de tête, éd. Guerin, 2014 Offiziell Siet
Dat Slott Gävle liggt in de sweedsch Stadt Gävle südlich vun den Gavleån. 1583 leet Johann III. en so nömmt Karkenslott errichten, bi dat en religiöös Ruum den zentralen Deel dorstellen dee. Jüst as bi völ anner Slötter vun de Königsdynastie Wasa weer dat mit spitz Toorns versehn. De vun den belgischen Architekten Willem Boy leit Bau kunn 1597 afslooten wurrn. Nah mehreren Johren, in de dat Slott nah un nah verfallen dee, wurr dat Slott tüschen 1650 un 1660 uprüst un dornah as Hööftquartier vun de Provinzverwalten bruukt. Nah en Grootbrand van 1727, bi dat de gesamte böverste Etage in Schutt un Asch leggt wurr, hett man sück to en Umbau vun dat Slott entslooten. De Architekt Carl Hårleman leet dat Slott in' Stil vun den franzööschen Klassizismus herrichten un 1754 kunn weer en Provinzvörsteher intrecken. Hüüd is dat sweedsch Gefängnismuseum in dat Areal ünnerbrocht. Siet 1935 is dat Slott as Byggnadsminne instuuvt. Statens fastighetsverk: Gävle slott Koordinaten: 60° 40′ 20″ N, 17° 8′ 39″ O